noon nga, ang paglilitis sa ano mang lathala, ay nagpapabayang dustain ang mga pilipino, ngunit ipinagbabawal sa mga ito ang sumagot. sa gitna ng katahimikang naghahari sa bahay, na nabubulahaw lamang sa ilang mahinang paghihilik na galing sa kabilang silid, ay nakadingig si basilio ng madalas na yabag sa hagdanan, mga yabag na dumaan sa caida at tungo sa kaniyang kinalalagyan. itinaas niya ang kaniyang ulo, nakitang nabukas ang pintuan at sumipot ang mapanglaw na anyo ni simoun, sa gitna ng kaniyang pagkakamangha. mula sa pagtatagpo nila sa. diego, ay hindi pa nakikipagkita si simoun, ni sa binata, ni kay kapitang tiago. ano ang lagay ng may sakit? ang tanong na tiningnang sumandali ang silid at napatitig sa mga mumunting maninipis na aklat, na aming binanggit, na hindi pa napuputol ang mga dahon. ang tibok ng puso ay babahagya. ang pulso ay mahinangmahina.